Lav et referat af nedenstående tekst:

Tekst:
Der var kørt frem med helt stort skyts fra både politi og brandvæsen torsdag morgen. De var klar til at slukke en brand og evakuere en hel etageejendom i Hobro. En ældre herre havde ringet 112, fordi han kunne lugte røg i sin lejlighed, og derfor var det med stor alvor, at beredskabet var på plads. Det skulle dog vise sig, at manden selv havde "påsat" den anmeldte brand. For på brødristeren i mandens lejlighed lå et glemt brød. Manden var over de firs år gammel og havde bare glemt, at han var i gang med at forberede sin morgenmad. -Så der blev luftet ud og så var der styr på det, siger Mogens Hougesen, vagtchef ved Nordjyllands Politi.

Referat:
En ældre mand meldte brand, men han havde bare glemt at han ristede brød.